标题：844年
中国纪年
844年，唐武宗至道昭肃孝皇帝会昌四年
历史大事
黠戛斯遣将军谛德伊斯难珠入贡
会昌四年（八四四）二月，黠戛斯遣将军谛德伊斯难珠等人入贡，言欲徙居回纥牙帐，请发兵日期和集会之地。武宗赐黠戛斯可汗诏书，喻意如今秋可汗击回纥、黑车子时，朝廷当令幽州河东、振武、天德四镇出兵要路，邀击其逃亡之众。然后，即依回纥旧例，册命可汗。
昭义大将郭谊等斩刘稹请降
会昌四年（八四四）七月，昭义山东邢、洺、磁三州请降，刘稹等人闻讯大惊。大将郭谊、押牙王协密谋杀稹请降以自赎。八月，郭谊、王协以计使刘稹解除其堂兄中军兵马使兼押牙刘匡周兵权，然后令稹亲从董可武劝说稹归顺朝廷，以郭谊为留后。稹性懦弱，听从可武之言，以母命署郭谊为都知兵马使。稹宅内兵马使李士贵得悉，率后院兵数千人攻谊，谊叱退，杀士贵。遂易置将吏，部署军事，一夕俱定。次日，郭谊、王协设计诛杀刘稹及其宗族家小，杀刘从谏父子亲从张谷等十二家。遂遣使送刘稹首级及降书于南面招讨使王宰。其使过泽州，稹将刘公直举营恸哭，亦降于宰。十五日，王宰以郭谊降书上奏。十七日，宰相入贺昭义平定。李德裕奏言郭谊为刘稹谋主，抗拒朝命，及稹势孤力穷，又卖稹以求赏，当诛之以惩恶。武宗遂命河中节度使石雄率七千人入潞州，设计擒郭谊、王协等数十人。九月，送至京师斩首。昭义刘稹之叛历时年余，至是平。
唐廷议复河湟四镇十八州
唐河西、陇右地区，安史乱后被吐蕃攻取。会昌四年（八四四）春夏之际，唐廷以回纥衰微，吐蕃内乱，议复河、湟四镇十八州。遂以给事中刘濛为巡边使，命其储备兵器、军粮，侦察吐蕃边防屯兵众寡，以为收复之备。
道士赵归真为右街道门教授先生
武宗雅好神仙，拜道士赵归真为师。会昌四年（八四四）三月，以归真为右街道门教授先生。归真恃宠，排斥佛教，言其非中国之教，蠹害百姓，宜尽除去。武宗颇以为然。
吏部奏减官一千二百一十四员
会昌三年（八四三）十一月，宰相李德裕以州县佐僚冗多，奏令吏部郎中柳仲郢裁减。四年六月，仲郢奏减内外官一千二百一十四员。
刘稹腹心将高文端降
会昌四年（八四四）七月，刘稹腹心将高文端降，言稹军中乏食，令妇人掠谷穗舂之以给军用。宰相李德裕召文端问破敌之策，文端尽言稹军中防守虚实及地形险易，又言稹大将王钊率重兵戍防洺州（今河北邯郸东北），与稹不合。德裕奏请诏成德（今河北正定）节度使王元逵谕意王钊，使其率兵取稹，事成后，加以厚赏，并许除别道节度使。
昭义邢、洺、磁三州降
刘稹年少懦弱，押牙王协、宅内兵马使李士贵居中用事，聚货治财，而将士有功无赏，人心离怨。会昌四年（八四四）官军四合，稹军日衰。七月，王协请税商人，每州遣军将一人主持，名为税商，实搜刮百姓资产，十分取二，百姓竭尽浮财口粮输纳，而不足数，皆汹汹不安。稹将刘溪尤为残暴，王协以邢州（今河北邢台）富商最多，命溪主持。稹舅裴问率兵屯防邢州，其将士多为富商子弟，号为“夜飞”。刘溪至邢州，悉拘“夜飞”之父兄。将士上告裴问，问请溪赦免，溪不许，出言不逊。问怒，遂与刺史崔嘏密谋归顺朝廷。廿三日，裴问、崔嘏关闭城门，斩溪及城中大将四人，请降于昭义北面招讨使王元逵。稹将王钊屯守洺州（今河北邯郸东北），颇得士心，而与刘稹不合。时税商军将至洺州，钊因人心不安，擅开仓库，给士卒每人绢一匹，谷十二石，士卒大喜。钊遂闭城请降于南面招讨使何弘敬。磁州刺史安玉闻讯，亦降弘敬。八月十一日，元逵、弘敬奏捷，宰相入贺。李德裕认为，昭义根本尽在山东三州，今三州皆降，潞州不日将有内变，因请以卢弘止为三州留后，以免壬元逵、何弘敬请占三州，朝廷难于拒绝。武宗从之。
陈夷行卒
陈夷行，字周道，颍川人。元和七年（八一二）进士及第。累迁虞部员外郎。太和三年（八二九），为起居郎、史馆修撰，参予修《宪宗实录》。五年四月，以吏部郎中召充翰林学士。八年，兼皇太子侍读。开成二年（八三七）四月，拜同平章事。夷行为李德裕同党，时牛党成员杨嗣复、李珏入相，双方相互诋毁，屡有争论，夷行罢为吏部尚书。四年九月，出任华州刺史。五年，武宗即位，李德裕拜相，复入朝为同平章事。会昌三年十一月出任河中节度使。四年（八四四）八月卒于任。
牛僧孺、李宗闵流贬远州
李德裕与东都留守牛僧孺、湖州刺史李宗闵积怨日深，会昌四年（八四四）十月，德裕奏称刘从谏据昭义十余年，太和六年（八三二）入朝时，宰相牛僧孺、李宗闵未加扣留，反加使相名号使其还镇，以成今日之患，朝廷征发大军方始平定，皆二人之罪。德裕又派人赴潞州查寻僧孺、宗闵与刘从谏交往书信，一无所得。因令昭义孔目官郑庆奏言从谏得二人书信后，皆已焚毁。武宗诏御史中丞李回等案问，皆以为然。时河南府少尹吕述奉李德裕旨意，奏称昭义平定时，僧孺闻讯出声叹恨。武宗大怒。十一月，再贬牛僧孺为循州（今广东惠州）长史，李宗闵流放封州（今广东封开）。
赵嘏进士及第
会昌四年（八四四），赵嘏进士及第。嘏字承佑，生卒年不详，山阳（今江苏淮安）人，大中年间（八四七—八五九）官至渭南（今陕西）尉。工诗，善七律，诗作有《长安秋望》等，杜牧最爱其“长笛一声人倚楼”句，人因称为“赵倚楼”。有《渭南集》二卷传世。
马戴进土及第
会昌四年（八四四），马戴进士及第。马戴字虞臣，生卒年不详，曲阳（今河北）人。大中（八四七—八五九）初任河东（今山西太原南）掌书记，以直言获罪，贬龙阳（今湖南汉寿）尉。后遇赦回京，官终太常博士。与贾岛、姚合为诗友，擅长五律，代表作有《落日怅望》、《楚江怀古》等。有《会昌进士诗集》二卷传世。
项斯进士及第
会昌四年（八四四），项斯进士及第。项斯，字子迁，江东或台州人。生卒年不详，始未知名，以诗卷谒杨敬之，敬之赠诗云：“几度见诗诗总好，及观标格胜于诗。平生不解藏人善，到处逢人说项诗。”后谓代人扬名亦称“说项”。生卒年不详。官至丹徒县（今江苏镇江）尉。文集已佚，明人辑有《项斯诗集》一卷。
通鉴记载
武宗至道昭肃孝皇帝中会昌四年（甲子，公元八四四年） 
春，正月，乙酉朔，杨弁帅其众剽掠城市，杀都头梁季叶，李石奔汾州。弁据军府，释贾群之囚，使其侄与之俱诣刘稹，约为兄弟。稹大喜。石会关守将杨珍闻太原乱，复以关降于稹。 
戊子，吕义忠遣使言状，朝议喧然。或言两地皆应罢兵，王宰又上言：“游弈将得刘稹表，臣近遣人至泽潞，贼有意归附。若许招纳，乞降诏命！”李德裕上言：“宰擅受稹表，遣人入贼中，曾不闻奏，观宰意似欲擅招抚之功。昔韩信破田荣，李靖擒颉利，皆因其请降，潜兵掩袭。止可令王宰失信，岂得损朝廷威命！建立奇功，实在今日，必不可以太原小扰，失此事机。望即遣供奉官至行营，督其进兵，掩其无备，必须刘稹与诸将皆举族面缚，方可受纳。兼遣供奉官至晋绛行营，密谕石雄以王宰若纳刘稹，则雄无功可纪。雄于垂成之际，须自取奇功，勿失此便。”又为相府与宰书，言：“昔王承宗虽逆命，犹遣弟承恭奉表诣张相祈哀，又遣其子知感、知信入朝，宪宗犹未之许。今刘稹不诣尚书面缚，又不遣血属祈哀，置章表于衢路之间，游弈将不即毁除，实恐非是。况稹与杨弁通奸，逆状如此，而将帅大臣容受其诈，是私惠归于臣下，不赦在于朝廷，事体之间，交恐不可。自今更有章表，宣即所在焚之。惟面缚而来，始可容受。”德裕又上言：“太原人心从来忠顺，止是贫虚，赏犒不足。况千五百人何能为事！必不可姑息宽纵。且用兵未罢，深虑所在动心。顷张延赏为张?出所逐，逃奔汉州，还入成都。望诏李石、义忠还赴太原行营，召旁近之兵讨除乱者。”上皆从之。是时，李石已至晋州，诏复还太原。辛卯，诏王逢悉留太原兵守榆社，以易定千骑、宣武兖海步兵三千讨杨弁；又诏王元逵以步骑五千自土门入，应接逢军。忻州刺史李丕奏：“杨弁遣人来为游说，臣已斩之，兼断其北出之路，发兵讨之。”辛丑，上与宰相议太原事，李德裕曰：“今太原兵皆在外，为乱者止千馀人，诸州镇必无应者。计不日诛翦，惟应速诏王逢进军，至城下必自有变。”上曰：“仲武见镇、魏讨泽潞有功，必有慕羡之心，使之讨太原何如？”德裕对曰：“镇州趣太原路最便近。仲武去年讨回鹘，与太原争功，恐其不戢士卒，平人受害。”乃止。 
上遣中使马元实至太原，晓谕乱兵，且觇其强弱。陈弁与之酣饮三日，且赂之。戊申，元实自太原还，上遣诣宰相议之，元实于众中大言：“相公须早与之节！”李德裕曰：“何故？”元实曰：“自牙门至柳子列十五里曳地光明甲，若之何取之！”德裕曰：“李相正以太原无兵，故发横水兵赴榆社。库中之甲尽在行营，弁何能遽致如此之众乎？”元实曰：“太原人劲悍，皆可为兵，弁召募所致耳。”德裕曰：“召募须有货财，李相止以欠军士绢一匹，无从可得，故致此乱，弁何从得之？”元实辞屈。德裕曰：“从其有十五里光明甲，必须杀此贼！”因奏称：“杨弁微贼，决不可恕。如国力不及，宁舍刘稹。”河东兵戍榆社者闻朝廷令客军取太原，恐妻孥为所屠灭，乃拥监军吕义忠自取太原。壬子，克之，生擒杨弁，尽诛乱卒。 
三月，甲寅朔，日有食之。 
乙卯，吕义忠奏克太原。丙辰，李德裕言于上曰：“王宰久应取泽州，今已迁延两月。盖宰与石雄素不叶，今得泽州，距上党犹二百里；而石雄所屯距上党才百五十里。宰恐攻泽州缀昭义大军，而雄得乘虚入上党独有其功耳。又宰生子晏实，其父智兴爱而子之，晏实今为磁州刺史，为刘稹所质。宰之顾望不敢进，或为此也。”上命德裕草诏赐宰，督其进兵。且曰：“朕顾兹小寇，终不贷刑。亦知晏实是卿爱弟，将申大义，在抑私怀。” 
丁巳，以李石为太子少傅、分司，以河中节度使崔元式为河东节度使，石雄为河中节度使。元式，元略之弟也。 
乙未，石雄拔良马等三寨一堡。 
辛酉，太原献杨弁及其党五十四人，皆斩于狗脊岭。 
壬申，李德裕言于上曰：“事固有激发而成功者：陛下命王宰趣磁州，而何弘敬出师；遣客军讨太原，而戍兵先取杨弁。今王宰久不进军，请徙刘沔镇河阳，仍令以义成精兵二千直抵万善，处宰肘腋之下。若宰识朝廷此意，必不敢淹留。若宰进军，沔以重兵在南，声势亦壮。”上曰：“善！”戊寅，以义成节度使刘沔为河阳节度使。 
王逢击昭义将康良佺，败之。良佺弃石会关，退屯鼓腰岭。 
黠戛斯遣将军谛德伊斯难珠等入贡，言欲徙居回鹘牙帐，请发兵之期，集会之地。上赐诏，谕以“今秋可汗击回鹘、黑车子之时，当令幽州、太原、振武、天德四镇出兵要路，邀其亡逸，便申册命，并依回鹘故事。”朝廷以回鹘衰微，吐蕃内乱，议复河、湟四镇十八州。乃以给事中刘氵蒙为巡边使，使之先备器械糗粮及诇吐蕃守兵众寡。又令天德、振武、河东训卒砺兵，以俟今秋黠越斯击回鹘，邀其溃败之众南来者，皆委氵蒙与节度团练使详议以闻。氵蒙，晏之孙也。 
以道士赵归真为右街道门教授先生。 
吐蕃论恐热之将岌藏丰赞恶恐热残忍，降于尚婢婢。恐热发兵击婢婢于鄯州，婢婢分兵为五道拒之。恐热退保东谷，婢婢为木栅围之，绝其水原。恐热将百馀骑突围走保薄寒山，馀众皆降于婢婢。 
夏，四月，王宰进攻泽州。 
上好神仙，道士赵归真得幸，谏官屡以为言。丙子，李德裕亦谏曰：“归真，敬宗朝罪人，不宜亲近！”上曰：“朕宫中无事时与之谈道涤烦耳。至于政事，朕必问卿等与次对官，虽百归真不能惑也。”德裕曰：“小人见势利所在，则奔趣之，如夜蛾之投烛。闻旬日以来，归真之门，车马辐凑，愿陛下深戒之！” 
戊寅，以左仆射王起同平章事，充山南西道节度使。起以文臣未尝执政，直除使相，前无此比，固辞。上曰：“宰相无内外之异，朕有阙失，卿飞表以闻！” 
李德裕以州县佐官太冗，奏令吏部郎中柳仲郢裁减。六月，仲郢奏减一千二百一十四员。仲郢，公绰之子也。 
宦官有发仇士良宿恶，于其家得兵仗数千。诏削其官爵，籍没家赀。 
秋，七月，辛卯，上与李德裕议以王逢将兵屯翼城，上曰：“闻逢用法太严，有诸？”对曰：“臣亦尝以此诘之，逢言：‘前有白刃，法不严，其谁肯进？’”上曰：“言亦有理，卿更召而戒之！”德裕因言刘稹不可赦。上曰：“固然。”德裕曰：“昔李怀光未平，京师蝗旱，米斗千钱，太仓米供天子及六宫无数旬之储。德宗集百官，遣中使马钦绪询之。左散骑常侍李泌取桐叶抟破，以授钦绪献之。德宗召问其故，对曰：‘陛下与怀光君臣之分，如此叶不可复合矣！’由是德宗意定。既破怀光，遂用为相，独任数年。”上曰：“亦大是奇士！” 
上闻扬州倡女善为酒令，敕淮南监军选十七人献之。监军请节度使杜悰同选，且欲更择良家美女，教而献之。悰曰：“监军自受敕，悰不敢预闻！”监军再三请之，不从。监军怒，具表其状，上览表默然。左右请并敕节度使同选，上曰：“敕籓方选倡女入宫，岂圣天子所为！杜悰不徇监军意，得大臣体，真宰相才也。朕甚愧之！”遽敕监军勿复选。甲辰，以悰同平章事，兼度支、盐铁转过使。及悰中谢，上劳之曰：“卿不从监军之言，朕知卿有致君之心，今相卿，如得一魏征矣！”